《望湘人 石黼庭同年以画兰索题，戏拈此调》
清代·周之琦

记幽坊唤酒，佳节试灯，翠屏新曲曾顾。冶叶柔情，媚香妙谱。

小影华年偷诉。皓腕清襟，楚骚遗韵，仙裳休妒。正石家、金谷留看，底事花随春去。

愁思江南路阻。叹凌波步远，袜尘难驻。问解佩吴宫，可似梦云湘汝。

灵根种，恨风条传语。那识题笺心苦。不忍见、一纸芳魂，化作横塘烟雨。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。